Az 1956-os felkelést követő megtorlások után, az ún. "konszolidáció" időszakában a rezsim elutasítottsága csökkent. Az azzal szembenállók tehát jobb híján az emigrációt (korabeli elnevezéssel "disszidálást") választották. Az emigránsok politikailag aktívabb része a nyugati médiumokban próbálta meg fenntartani az ellenzékiség és '56 szellemét. Itthon azonban – legalábbis szervezett – ellenállás egészen 1968-ig nem volt.